Cafe Hverdag: februar 2011
Først og fremmest tak for alle de søde kommentarer i mine sidste par indlæg... Det har været dejligt at lave noget i rigtig papir til en afveksling - og endnu bedre når resultatet giver så dejlige tilbagemeldinger på projekterne :o)
Endnu en side fra feriealbummet - og fortsat kun den førte dag. Simpelthen fordi den indeholder nogle af mine favoritbilleder fra ferien - og fordi jeg har lavet en enkeltside om til en dobbeltside - ved blot at kopiere den... Normalt ville jeg have spejlvendt side to eller sådan noget... men denne gang prøvede jeg bare i store træk at lade begge sider være ens... Fordi jeg ville eksperimentere med baggrundspapiret som har sådan en spøjs bølget form, som sagten skunne fortsættes på side 2... Hvad siger du til det? Er det for meget?
Jeg lover, at du nok skal slippe for at se ALLE poolbillederne! 15 dage i Florida udløser flere hundrede forskellige - Til gengæld glæder jeg mig til at nå til delfinsvømningen... Og den side lover jeg til gengæld at vise dig, når jeg når til den :o)
Dobbelt Layout:
Sweet Escape af Kristin Cronin-Barrow
Former Freebie 2 af Cindy Schneider
Afslutningsvis er jeg nødt til at spørge dig om noget...! Jeg har altid et tilbagevendende problem med at udvælge de billeder jeg skal scrappe - og allerhelst ville jeg scrappe dem alle (Lidt voldsomt når jeg har taget ca. 250 billeder pr. dag i Florida!) Når du scrapper feriebilleder - hvordan vælger du så, hvilke billeder der skal med i albummet? Scrapper du i oplevelser? Og hvad så med stemningsbilleder, samler du dem på én side eller hvordan?
Jeg ved ikke, om jeg forklarer mig tydeligt nok - det håber jeg, for jeg har virkeligt brug for din hjælp i denne proces..! :o)
Jeg håber, at du har det godt - og kan nyde en dejlig søndag!
(For i morgen er der atter en arbejdsdag..)
Indsendt af Engels Scrapbooking kl. 04.55 12 kommentarer:
Flaskekort og Kurve...
Jeg har helt glemt at dele følgende to kreative indslag med dig - så i dagens anledning får du 2 projekter at se i et indlæg... Som nævnt i sidste indlæg skulle jeg jo til åbent hus hos min kollega, den glade modtager af stjernekortet i sidste indlæg. I den anledning var vi nogle stykker, som havde skillinget sammen til en gave - en Flaske Ballantine Whisky og Turen går til Thailand, hvor den heldige rad netop nu sidder i solen og nyder eksotiske drinks og danser moderne :o)
Og jeg meldte mig derfor frivilligt til at kreere et flaskekort til anledningen, da jeg en del gange har overvejet projektet - uden at komme igang. I forbindelse med min udfordring af mig selv, har jeg hentet inspiration HER hos Madam Tridse - tusind tak for inspirationen Gitte!
Til Flaskekortet er brugt:
Parasol og sandslot - Quickutz Relax
Quickutz RS-0020 - Crab, Quickutz C-0019-D - Flag
Quickutz C-0185-S - REV - Cocktails (Scrapyland Exclusive)
Og så var min kollega Lone og hendes mand, så søde at give mig et lift med til begivenheden. Nu vidste jeg jo godt, at jeg ikke kunne overtale dem til at modtage benzinpenge, så i lynets hast kreerede jeg den en lille overraskelse med søndagshygge til dem begge - da jeg vidste at de havde været på farten det meste af ugen, og trængte til en afslappende søndag... Så ledsaget af en Sudoku og en krydsord fik de hver en kurv med søndagshygge. Inspirationen er fundet HER hos Troll13.(Endeligt kom jeg igang med papiret - tak Rikke!)
Vejledningen til disse skønne (og nemt udførte) kurve finder du HER.
Og så kan jeg hilse at sige, at man får vabler, når man skal spidste 4 stk. gammeldaws blyanter ned i halv størrelse...! Men jeg syntes ligesom de skulle med, så de straks kunne komme igang med deres respektive hovedbrud. Og om søndagen fik jeg den sødeste sms med tak for gaven - de var blevet glædeligt overraskede og slappede nu begge af og gumlede :o)
Ugen er gået med at nusse rundt herhjemme og koble fra - hvilket var tiltrængt! Og så har jeg arbejdet videre med mit USA-album - men det vender jeg tilbage til... Jeg havde en skøn søndag sammen med min søster og hendes lille familie. Jeg havde købt verdens bedste bog til min niece, og vi nåede da og så at læse "Marmelade Amalie" sådan ca 7 gange på de 6 timer vi var der...! Men det gør nu ikke noget, for det er en dejlig historie, og nu har jeg gjort mit til, at Michela skal have den som en skøn barndomserindring i fremtiden :o)
Jeg håber, at du har en dejlig weekend!
Indsendt af Engels Scrapbooking kl. 09.26 7 kommentarer:
Etiketter: Gavekreationer, Hverdag, kort
Tillykke Peder..!
I dag har vi fejret fødselsdag for en kollega på jobbet - han blev 60 år igår, men var hjemme og kunne derfor først blive fejret i dag. Som tidligere nævnt, har jeg besluttet at lave kort til runde fødselsdage på jobbet, da alt andet bliver for overvældende. Men dagens fødselar skulle selvfølgeligt have noget personligt med på vejen... og eftersom at han er særdeles aktiv i en loge, som har et logo med en gul 6-tandet stjerne - ja så blev dette udgangspunktet i et stafeli-kort til ham i dag.
Det skal lige nævnes, at kortet fik så udtalt en 3D effekt, at det ikke kunne passe i en kuvert - hvilket absolut ikke generede herren. Her er resultatet af mine anstrengelser:
Udover at være en aktiv logebror, så holder han meget af ost, et godt glas vin og at rejse... Hver sommer pakker han og sønnen taskerne, hopper ud i bilen og begiver sig afsted på må og få sydpå, hvorhen bilen og eventyret nu fører dem - noget jeg beundrer ham meget for - så globusen var selvfølgeligt selvskrevet til at være med som symbol herpå.
Quickutz Studio skinni-mini alpha
Quickutz C-0218-D-REV - Cheese Board (Scrapyland Exclusive)
Quickutz C-0217-D-REV - Barrel & Wine (Scrapyland Exclusive)
Quickutz KS-0396 - Globe
Jeg håber at du kan se frem til en skøn weekend!
- jeg skal til åbent hus i morgen, og på søndag kører vi sydpå
og besøger min skønne søster og hendes lille familie på Lolland...!
Begge dage noget jeg glæder mig udtalt til!
- Og så er jeg den heldige vinder af en uges ferie i næste uge - SKØNT!
Indsendt af Engels Scrapbooking kl. 08.41 6 kommentarer:
Endnu en dobbeltside til USA-albummet. Disse billeder er fra en skøn oase vi fandt, da vi var på vej retur til hotellet, efter vores gåtur op af International Drive. Det var så varmt, at vi var lige ved at opgive at komme hjem til vores opholdssted. Men så fandt vi dette skønne sted, hvor vi kunne få lidt skygge og komme os lidt oven på mødet med den bagende sol - og samle kræfter til de sidste 10 minutters vandring retur til den fristende kølige pool...! (Som ironisk nok var opvarmet...!)
Og billederne er totalt uvurderlige... Det er ligesom et af de øjeblikke, som bare står så klart i min erindring. Vi havde mange skønne oplevelser på turen - men denne stille stund er noget særligt. Ikke at vi foretog os noget specielt, men vi var sammen og det er et øjebliksbillede som jeg vil huske tilbage på med glæde, mange år frem i tiden - Af selvsamme årsag var billederne simpelthen nødt til at blive scrappet og delt med jer her.
Go Large template af Misty Cato
Jeg tror, at dette album bliver det mest omfattende jeg nogensinde har lavet - Og noget af en tidsrøver... Så jeg overvejer i mit stille sind, at det ikke nødvendigvis er alle siderne jeg publicerer her - mest fordi du til sidst vil blive rigtig træt af vores feriebilleder.. Men jeg kunne jo indgå et kompromis, og samle alle siderne i en slide til sidst, hvor de kunne ligge i den korrekte rækkefølge - og så kunne du se dem der, hvis du havde lyst...?! Det tror jeg lige jeg overvejer!
Var du på Scrap'n'dream igår?
Hvis du var afsted, så er jeg sikker på, at du havde en dejlig lørdag!
Jeg håber, du får en lige så skøn søndag - Der er jo blå himmel og sol - trods blæsten!
Indsendt af Engels Scrapbooking kl. 02.26 11 kommentarer:
Orlando - First walk Down International Drive...
2. enkeltside i USA-albummet. Efter vores møde med egernet, bevæger vi os op af International Drive for første gang. Da vi planlagde turen, fik vi anbefalet af Pia fra Love2Scrap, at vi skulle bo i nærheden af denne gade, da det var her alting skete - og en oplevelse helt i sig selv.
Og dette kan kun bekræftes... Der ligger hoteller, et stort kongrescenter og en hel del forretninger og restauranter, og jeg vil våge den påstand, at den er lige så vigtig som Vesterbrogade i København!
Ud over de skønne trolleys med søde ansigter på, og forretningen som indehaveren nærmest splittede ad, fordi der var kommet en fugl ind mellem forretningsloftet og bygningsloftet (og han ville redde den!) Ja så var WonderWorks en oplevelse... Det er et stort majestætisk hus, som ligger på hovedet... Og alting indeni er indrettet på hovedet. Desværre var der lukket da vi kom forbi, men alene at se det udefra var fantastisk!
Super Seven set 4 template af Cindy SchneiderTeksten er Georgia font
Tilbage er der kun at sige, at det er Fredag - og jeg GLÆDER mig til weekend!
Ikke fordi der sker noget særligt, men fordi jeg har brug for at have fri,
at scrappe og sidde med uglet hår og drikke te...!
Jeg håber, at du får en dejlig fredag! Og kan se frem til en skøn weekend!
Indsendt af Engels Scrapbooking kl. 21.30 7 kommentarer:
Først og fremmest vil jeg gerne starte med at takke for omsorgen og alle jeres søde kommentarer i sidste indlæg. Det bringer glæde og positiv energi på en skidt dag - og det er virkeligt tiltrængt i mit liv lige nu, hvis jeg skal bevare hovedet ovenvande...! Tænk sig, at man kan møde så mange dejlige mennesker online, og røre hinanden uden nødvendigvis at kunne ses ansigt til ansigt - jeg er umådelig taknemmelig! TAK!!!!
Det første dyr vi mødte i Florida (ud over en 7 cm lang Gekko på væggen - da vi ankom på hotellet efter små 20 timers rejse) var et egern....! Og bestanden i Danmark taget i betragtning så var vi mildest talt både fashinerede og betagede af dette lille væsen. Vi mødte den kort efter vi havde forladt hotellet, på vej mod en gåtur op af International Drive. Den pilede over vejen foran os og smuttede op i et træ, hvor den sad og kastede agern efter os. Da den fandt ud af, at vi var harmløse, sprang den ned på en parkeringsplads og hoppede rundt foran mit kamera. (Behøver jeg at fortælle, at den var SÅ SØD!?!)
Vi var SÅ glade for denne start på dagen - særligt jeg, da jeg har dette uforklarlige behov for dyr i forbindelse med at rejse. (men vi kunne jo heller ikke vide, at vi ville møde dem i rigt omfang - særligt da vi nåede New York...!) :o)
Jeg elsker det øverste billede på denne side, hvor man kan spotte egernet på vej op ad stammen på træet.... Både på grund af den lille fyr, men så sandeligt også fordi jeg ved at kigge på det, kan erindre den allerede varme morgensol på huden, duften af træerne og fornemmelsen af det anderledes klima. Når man trak vejret, kunne man ligefrem mærke og smage varmen - en varme markant anderledes end en varm sommerdag i Danmark, og med en sød undertone af eventyr...!
Template 6 (p.4) af Cindy Schneider
Tak for at du kiggede indenfor - døren står på klem, og du er altid velkommen!
Jeg håber, at du får en dejlig dag!
Indsendt af Engels Scrapbooking kl. 20.33 10 kommentarer:
Det første Morgen Paradis...
Nogle gange er livet bare imod én, og for at holde hovedet ovenvande, er man bare nødt til at kigge tilbage på glade tider... Sådan en tid har jeg, og jeg kan lige så godt indrømme, at Scrapbooking fungerer fint som terapi for mig... Ikke at det giver mig en masse svar på livets store spørgsmål - men det kaster nogle gange lys over mine værdier, og hjælper mig med at fokusere på, hvad jeg må gøre for at komme videre...
Og i dagens tilfælde er det lykkedes mig at komme igang med et længe planlagt projekt - som jeg af en eller anden uforklarlig grund, har gået og skubbet foran mig i flere år...! I 2007 havde vi en fantastisk tur til USA, hvor vi tilbragte over 2 uger med at udforske Florida og afsluttede med en lille uge i New York. Eventyret blev planlagt i forbindelse med Lasses Konfirmation - da vi havde nogle familiære konflikter omkring festen - som blev løst ved at vælge en storslået ferie i stedet for en stor fest. Den bedste løsning vi nogensinde har valgt - og en fantastisk oplevelse!
Og i arkivet har jeg flere tusinde billeder, som fører tankerne tilbage på et skønt eventyr... Af en eller anden årsag er jeg aldrig kommet igang med at scrappe dem - før end i dag....Og dagen i dag er så den, hvor jeg publicerer den første Dobbeltside til USA-albummet. Billederne er fra den allerførste morgen i Orlando, hvor vi spiser morgenmad på hotellet i den skønneste oase, som minder om en bid af Paradis....
Half Pack 4 af Cindy Schneider
Jeg håber, at du kan lide resultatet af mine anstrengelser...! Jeg har i hvert fald fået styr på tankerne og er kommet i lidt bedre humør i processen.! For at albummet ikke skal blive en stor farvelade af forskellige kits, vil jeg prøve at holde siderne fra hver enkelt dag i nogenlunde samme stil. Dvs. at dag 1 primært vil være kittet Sweet Escape, Disney-siderne vil bruge et disney kit osv... Det er i hvert fald min overordnede plan i bogen, nu må vi se, hvordan det lykkes i den kreative proces.
Indsendt af Engels Scrapbooking kl. 00.47 12 kommentarer:
Award...!
Jeg har været så heldig at få en Award fra Thanni/Jette - med den sødeste beskrivelse af hvorfor. Jeg er meget glad for awarden, men endnu mere glad får Jettes grund til at give mig den. Tusind tak Jette - jeg er en meget glad læser af din blog, og elsker dine hjertevarme layouts...!
Reglerne for Awarden er som følgende:
8 ting om mig som person - den var straks sværere....hmmm....
Jeg er ligetil (what you see, is what you get!)
Og meget privat omkring de ting som rør mig mest.
Jeg er en tumling - uanset hvor stor en lussing livet giver mig, så vender jeg tilbage i oprejst tilstand.
Jeg tror på, at den enkelte gør det bedste han/hun formår.
Alle mine rejsedrømme involverer dyr (Kenya=elefanter, Australien=koala og vombat, Canada= spækhugger, Grønland=Isbjørne, Norge=Hvaler - og listen den er lang...!)
Jeg vil helst have systemer og orden, men lever som regel i kaos.
Jeg er en stor tilhænger af de små øjeblikke...(kaffedate i det fri med min mand, en lille dreng der cykler fra sin far, glimtende våde blade fanget i en solstråle osv) og jeg finder dem alle vegne omkring mig...!
Når jeg er træt, bliver min næsespids helt kold (til stor morskab for min kære mand)
At finde 8 bloggere, som skal have denne award, er umiddelbart nemmere end jeg først troede, og de kommer her i tilfældig rækkefølge:
Rikke Næhr alias Troll13 fordi du den mest opfindsomme til at vælge forskellige elementer i både kort og Layouts.
Gitte alias Madamtridse fordi jeg elsker at komme på visit hos dig. Du skriver så ligefrem og hjerteligt om livet hjemme hos jer - og så er der inspiration at hente både i Layouts og kort fra din hånd.
Margit fra Margits hjørne, for at kigge indenfor hos dig, er som at sidde til kaffe i din stue. Og så er du suveræn til at få historier og tekst med i dine Layouts (Tak for krydstogt-turen... den er fantastisk!)
Jette fra jettesscrapblog fordi dine layouts spænder mellem alt fra farverige og kreative til totalt elegant og stilfuldt.
Karina fra Karinas scrap fordi du er så kreativ og dygtig med stempler... og jeg er grøn af misundelse og totalt imponeret, hver gang jeg kigger indenfor!
Betina Olesen fra Højvanggaard, fordi det er en skøn cocktail af hverdagen og layouts med de skønneste situationer og titler...! Jeg kigger tit forbi, når jeg er gået i stå i den kreative process, og så 1-2-3 er jeg videre med min kreation!
Lissy fra Nedergaards Scrapblog som er et af de nyere bekendskaber jeg har gjort i blogverdenen. Fordi du er fantastisk til vintage kort - og fordi jeg har lyst til at lifte alle dine sider...! Totalt inspiration efter hvert besøg!
Jayne fra Jayne's blog - fordi du er fantastisk til at lave sjove, fantasifulde og elegante kort - og endnu dygtigere til at lave æsker...!
Jeg håber, at I alle får en fantastisk dag!
Indsendt af Engels Scrapbooking kl. 09.20 5 kommentarer:
Etiketter: Hverdag, Scrapbooking